CELEX: 32010D0611
Language: et
Date: 2010-10-08 00:00:00
Title: 2010/611/EL: Komisjoni otsus, 8. oktoober 2010 , millega muudetakse otsust 2006/241/EÜ seoses Madagaskarilt pärineva guaano impordiga (teatavaks tehtud numbri K(2010) 6798 all)  EMPs kohaldatav tekst

9.10.2010   
            
            
               ET
            
            
               Euroopa Liidu Teataja
            
            
               L 266/62
            
         KOMISJONI OTSUS,
   8. oktoober 2010,
   millega muudetakse otsust 2006/241/EÜ seoses Madagaskarilt pärineva guaano impordiga
   (teatavaks tehtud numbri K(2010) 6798 all)
   (EMPs kohaldatav tekst)
   (2010/611/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 18. detsembri 1997. aasta direktiivi 97/78/EÜ, milles sätestatakse kolmandatest riikidest ühendusse toodavate toodete veterinaarkontrolli põhimõtted, (1) eriti selle artikli 22 lõiget 6,
   ning arvestades järgmist:
   
               (1)
            
            
               Komisjoni 24. märtsi 2006. aasta otsusega 2006/241/EÜ (milles käsitletakse teatavaid kaitsemeetmeid teatavate Madagaskarilt pärit loomsete saaduste suhtes, välja arvatud kalatooted) (2) on keelatud loomsete saaduste, välja arvatud kalatoodete ja tigude import Madagaskarilt liitu.
            
         
               (2)
            
            
               Madagaskar on üles näidanud huvi importida liitu guaanot.
            
         
               (3)
            
            
               Euroopa Parlamendi ja nõukogu 3. oktoobri 2002. aasta määrusega (EÜ) nr 1774/2002 (milles sätestatakse muuks otstarbeks kui inimtoiduks ettenähtud loomsete kõrvalsaaduste sanitaareeskirjad) (3) on keelatud loomsete kõrvalsaaduste ja töödeldud toodete import ja transiit, välja arvatud juhtudel, kui see on kõnealuse määrusega lubatud.
            
         
               (4)
            
            
               Määruse (EÜ) nr 1774/2002 kohaselt on sõnnik 2. kategooria materjal. Kõnealuse määruse I lisas esitatud sõnniku määratlus hõlmab guaanot, mis võib vastavalt selle määruse VIII lisa III peatükile olla töödeldud või töötlemata. Kõnealuse peatüki III osas on sätestatud, et guaano turustamise suhtes ei rakendata mingeid loomatervishoiu nõudeid.
            
         
               (5)
            
            
               Lisaks sellele on määruses (EÜ) nr 1774/2002 sätestatud, et kolmandast riigist pärit selliste toodete importimise suhtes, millele on osutatud kõnealuse määruse VII ja VIII lisas, kehtestatud sätted ei ole soodsamad või ebasoodsamad kui sätted, mida kohaldatakse nende toodete tootmise ja turustamise suhtes liidus.
            
         
               (6)
            
            
               Seega ei tohiks Madagaskarilt pärit guaano importi enam keelata.
            
         
               (7)
            
            
               Seega tuleks otsust 2006/241/EÜ vastavalt muuta.
            
         
               (8)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2006/241/EÜ artikkel 1 asendatakse järgmisega:
   
      „Artikkel 1
      Käesolevat otsust kohaldatakse loomsetele saaduste, välja arvatud Madagaskarilt pärit kalatoodete, tigude ja guaano suhtes.”
   
   Artikkel 2
   Käesolev otsus on adresseeritud liikmesriikidele.
   
      Brüssel, 8. oktoober 2010
      
         
            Komisjoni nimel
         
         
            komisjoni liige
         
         John DALLI
      
   
   
      (1)  EÜT L 24, 30.1.1998, lk 9.
   
      (2)  ELT L 88, 25.3.2006, lk 63.
   
      (3)  EÜT L 273, 10.10.2002, lk 1.